לאחר קריירת נוער פעילה והופעת בכורה מקצוענית בגיל 17 בלבד, דובר על כך שהוא ייסע לארצות הברית לשחק בתיכון ואחר כך במכללות, אולם הוא נשאר נאמן לווירטוס וחתם על חוזה ל-5 שנים.
לאחר שנבחר פעמיים להשתתף במשחק האולסטאר של הליגה (2014 ו-2015), הוא נבחר לשחקן הטוב ביותר מתחת לגיל 22 במאי 2015. באותה עונה גם השתתף לראשונה בפלייאוף, כשהוא קולע 10.3 נקודות וקוטף 3.3 ריבאונדים למשחק כשווירטוס הודחה על ידי מחזיקת התואר אולימפיה מילאנו.
פונטקיו הכריז על השתתפותו בדראפט ה-NBA של 2015, שנתיים לפני שהיה כשיר אוטומטית ב-2017. הוא השתתף באימון דראפט עם בוסטון סלטיקס ביוני 2015, אך הוא הסיר את מועמדותו ב-16 ביוני 2015.
לאחר עונת 2018/19 לא טובה עם אולימפיה מילאנו, בה שיחק בממוצע רק 0:48 דקות ביורוליג ו-2.8 דקות בסרייה א', פונטקיו היה אמור לחזור לבולוניה, אך ההסכם לא נחתם לבסוף.
ב-18 ביולי 2019, פונטקיו חתם ברג'יו אמיליה מהליגה האיטלקית.
ב-7 ביולי 2020, פונטקיו חתם באלבה ברלין מהבונדסליגה והיורוליג.
ב-9 ביולי 2021, פונטקיו חתם על חוזה לשלוש שנים עם באסקוניה מליגת העל הספרדית והיורוליג.
ב-27 ביולי 2022 חתם פונטקיו לשנתיים ביוטה ג'אז.
בנבחרת הלאומית.
פונטקיו שיחק בנבחרות הצעירות של איטליה מאז אליפות אירופה עד גיל 16 2011 (מקום 10). מאז, הוא שיחק עם הנבחרת עד גיל 18 באליפות אירופה 2012 (מקום 7) ובאליפות אירופה 2013 (מקום 10, מלך הסלים של איטליה) ונבחרת העתודה באליפות אירופה 2014 (מקום 10).
פונטצ'יו השתתף בטורניר הכדורסל של אולימפיאדת טוקיו 2020 עם נבחרת איטליה הבוגרת, והגיע לרבע הגמר. הוא היה הקלע המוביל בניצחון 82–92 על גרמניה, קלע 20 נקודות, לקח 4 ריבאונדים, חילק 2 אסיסטים וחטף 3 כדורים. הוא גם היה השחקן המצטיין של איטליה במשחק הזה, עם מדד יעילות של 21. הוא שוב היה הקלע המוביל בהפסד של איטליה 83–86 למדליסטית הארד אוסטרליה, עם 22 נקודות. במשחק השלישי והאחרון בשלב הבתים שלה, איטליה ניצחה את ניגריה 80–71, ופונטקיו השתווה לאלסנדרו פאג'ולה בראשות טבלת האסיסטים. איטליה הפסידה 75–84 לזוכת מדליית הכסף צרפת ברבע הגמר. במשחק זה, פונטקיו היה הקלע המוביל עם 23 נקודות. עד תום הטורניר הוא הוזכר בין השחקנים ש"צריכים להיות על הרדאר של ה-NBA".
חיים אישיים.
פונטקיו מגיע ממשפחה ספורטיבית. אמו מאלי פומילי שיחקה באיטליה וזכתה בשני תארים אירופיים עבור ויצ'נצה, והוא מזכיר אותה כבעלת השפעה בבחירת הקריירה שלו. אביו דניאל היה רץ משוכות מקצועי בעוד שסבא שלו היה גם שחקן כדורסל, וכך גם אחיו הגדול לוקה ששיחק בחטיבות הנמוכות לאחר שהגיע גם הוא בשורות הנוער של וירטוס.
פונטצ'יו עבר לבולוניה מעיר הולדתו פסקארה בגיל 14, והתגורר במגורים משותפים עם שחקני נוער אחרים של וירטוס.
הונג קונג (1959–1997)
בן-ציון גליס
בן-ציון אליהו גליס (ג' באב תרנ"ה, 5 באוגוסט 1894 – ט"ו בשבט תשמ"ז, 14 בפברואר 1987) היה עסקן ציבורי חרדי בפתח תקווה.
ביוגרפיה.
גליס נולד בעיר העתיקה בירושלים ב"חברונער גאס" (רח' חברון) לרבי יעקב ואסתר גליס.
בגיל 18 נשא לאישה את צביה בת שמואל מרדכי. לבני הזוג לא נולדו ילדים. בצעירותו הצטרף למתיישבי המושבה פתח תקווה וקנה פרדסים רבים באזור זה ומהם הייתה פרנסתו.
גם לאחר שעבר לגור בפתח תקווה הקפיד על מנהגי ירושלים והיה מתייעץ בענייני הציבור שעסק בהם עם הרב יוסף חיים זוננפלד והרב צבי פסח פרנק.
בשנת תרפ"ה (1925) נבחר באספה הכללית כחבר בחברה קדישא. משנות ה-50 של המאה ה-20 ניהל בהתנדבות את בית הקברות ואת החברה קדישא בפתח תקווה. בתקופתו התפתח בית הקברות סגולה ושטחו התרחב. בנוסף שימש כגבאי בית הכנסת הגדול 'בית יעקב' בפתח תקווה.
בשנת תרפ"ט (1929) נבחר כחבר מועצת העיר ברשימה החרדית ובהמשך לחבר הנהלה במועצה הדתית.
כאות הוקרה על פעולותיו הרבות בענייני הציבור בעיר פתח תקווה הוענק לו בשנת תשל"ח (1978) אות יקיר העיר פתח תקווה.
נפטר בשבת שירה ט"ו בשבט תשמ"ז ונקבר בהר הזיתים.
ג'ורג' סיר
ג'ורג' סיר (באנגלית: George Sear; נולד ב 14 בנובמבר 1997 באנגליה) הוא שחקן קולנוע וטלוויזיה בריטי.
ביוגרפיה.
ג'ורג' סיר נולד בשנת 1997 בלי און-סי .
קריירה.
סיר החל את קריירת המשחק שלו בגיל 11 בתיאטרון. תפקידו הראשון היה במחזה מחכים לגודו. במשך תקופה ארוכה הוא שיחק בקביעות בתיאטרון רויאל בניוקאסל.
סיר ערך את הופעת הבכורה שלו בטלוויזיה ב-2009 בתפקיד נואה מוריס בסדרה "The Bill". בין השנים 2014–2016 שיחק בתפקיד ראשי בסדרת הטלוויזיה הבריטית הסודות של אברמור. בשנת 2017 שיחק בתפקיד משנה בסדרת הטלוויזיה "וויל".
בשנת 2018 שיחק בתפקיד חוזר בסדרת הטלוויזיה אדמת הפקר. בשנת 2020 שיחק בתפקיד חוזר בסדרת הטלוויזיה אלכס ריידר. באותה שנה החל לשחק בתפקיד ראשי בסדרת הטלוויזיה באהבה, ויקטור, סדרת טלוויזיה אמריקאית מסוגת קומדיית נעורים-להט"בית המהווה ספין אוף לסרט "באהבה, סיימון" משנת 2018. בסדרה הוא מגלם את בנג'י קפמבל, חבר לכיתה של ויקטור, גיי מוצהר.
שנה לאחר מכן שיחק בסרט הקולנוע "Reefa".
שמח בשלג
שמח בשלג (באנגלית: Snowball Express) הוא סרט קומדיה מטורפת וסרט לכל המשפחה משנת 1972 בבימויו של נורמן טוקר, עם דין ג'ונס, ננסי אולסון וקינן ווין בתפקידים הראשיים.
התסריט מבוסס על הספר "Chateau Bon Vivant" משנת 1967 והעלילה מתרחשת ברובה באזורים מושלגים בקולורדו כאשר בעל משפחה זוכה בירושה של בית מלון, מתפטר ממקום עבודתו ועובר למקום מוזנח ומרוחק.
תקציר העלילה.
ג'וני בקסטר (דין ג'ונס) עובד בעבודה משעממת בחברת ביטוח גדולה מזה 11 שנים. הוא שונא את עבודתו ולכן שמח מאוד כשמתבשר לו שדודו שבקושי הכיר אותו, הוריש לו את מלון "גרנד אימפריאל" בעיירה סילבר היל (שם פיקטיבי) בקולורדו. עורד הדין אומר לו כי יוכל להרוויח מבית המלון 14,000 דולר לחודש.
הוא עובר לשם עם אשתו סו (ננסי אולסון), בנו ריצ'רד (ג'וני ויטאקר) ובתו כריס (קתרין קודי). מתברר לאכזבתם שמדובר במלון נטוש ומוזנח, שורץ עטלפים ודביבונים, ללא חשמל או חימום. הם מוצאים בבית גם את ג'ס מקורד (הארי מורגן) שמתגורר במרתף. ג'וני מרחם עליו ומרשה לו להישאר בתמורה לעבודה בבית המלון.
למקום מגיע לעזרה המכונאי וואלי פרקינס (מייקל מקגריבי) שמתאהב בכריס ומנסה ביחד עם ג'ס לתקן את דוד החימום אבל זה נגמר בהתפוצצות הדוד ונזק למלון.
ג'וני מבקש הלוואה מהבנקאי היחיד בעיירה מרטין רידג'וויי (קינן ווין) אך מסורב. הוא מתכנן להקים במקום אתר סקי ומנסה לגייס משקיע נוסף אך אין לו ניסיון בגלישה והוא מנסה לגלוש, נסחף במורד ומוצא את עצמו חבול על עץ. הדבר מתפרסם בעיירה ורידג'וויי מציע לו כעת הלוואה של 3,000 דולר לתיקון הנזקים והשקעה במקום. ג'וני חותם על ההלוואה אף על פי שסו מזהירה אותו מפני רידיג'וויי הנכלול.
הם מפתחים את המקום באמצעים פרימיטיביים. גולשים שבאים למקום ברכבת נתקעים בגלל מפולת שלג וג'וני מסיע אותם למלון בכירכרה. וואלי שאין לו מושג בסקי הופך למדריך סקי, נתקע בעץ וג'וני מנסה לחלץ אותו. באותו הזמן ניתק ממקומו המתקן המעלה את הגולשים, גולש למטה, חודר למלון וגורם להרס גדול.
רידג'וויי דורש את החזר ההלוואה וג'וני נרשם לתחרות מרוץ אופנועי שלג בה הפרס הראשון הוא 3,000 דולר בתקווה שייזכה בתחרות אף על פי שאין לו ניסיון בכך. הוא מרכיב את ג'ס וכמעט מגיע למקום ראשון אך רידג'וויי מנצח אותו.
רידג'וויי עומד על החזר ההלוואה מיד ומאיים בסגירת המקום. כאן מתערבת מזכירתו מיס ויגינטון (מארי ויקס) ומגלה שלמעשה פרט לבניין יש שטח גדול שהדוד מסר לשבט אינדיאני במטרה שייתיישבו בו ומפני שהם עזבו השטח עובר לג'וני וכן שטח גדול של העיירה נמסר על ידי הדוד בתנאי שיקימו בו ספרייה, כנסייה ובית חולים לחיות ומפני שזה לא קויים הרי כל השטח שייך כעת לג'וני כולל הבנק של רידג'וויי...
רידג'וויי מתרכך וכעת מוכן להשתתף ולהשקיע בבית המלון ובאתר הסקי.
פרד הנסן
פרד הנסן (באנגלית: Frederick Morgan "Fred" Hansen; 29 בדצמבר 1940), הוא אתלט עבר אמריקאי, אלוף אולימפי (טוקיו 1964), ושיאן עולם (1964–1966) בקפיצה במוט. הנסן היה גם שחקן גולף חובב שהשתתף באליפות ארצות הברית לגולף לחובבנים .
ביוגרפיה.
הנסן נולד בעיר קוורו שבטקסס (ארצות הברית) לפרדריק לואי הנסן ואליס מורגן הנסן (2012-1914), אח לפרנק לואי וליסה קרוליין.
בבגרותו למד רפואת שיניים באוניברסיטת רייס והוסמך ב-1963. לאחר סיום הקריירה הספורטיבית שלו פתח הנסן מרפאת שיניים בעיר דאלאס ובהמשך עבר ליוסטון.
הנסן היה גם שחקן גולף חובב והשתתף ב-1980 באליפות ארצות הברית לגולף לחובבנים .
קריירה ספורטיבית.
באליפות ארצות הברית זכה במדליית זהב בקפיצה במוט בתוצאה של 5.18 מטר.
שיאן עולם.
בתחרות שנערכה ביוסטון, טקסס בתחילת יוני 1964 הוא קבע בקפיצה במוט תוצאה של 5.20 מטר והשווה את שיאו העולמי של ג'ון פנל מארצות הברית שנקבע באוגוסט 1963.
בתחרות שנערכה בהמשך אותו חודש בסן דייגו, קליפורניה קבע הנסן בקפיצה במוט שיא עולם חדש של 5.23 מטר.
בתחרות בין ארצות הברית לברית המועצות, שנערכה בלוס אנג'לס באוגוסט אותה שנה הוא שיפר את שיאו העולמי בקפיצה במוט ב-5 ס"מ והעמידו על 5.28 מטר. שיא זה נשבר במאי 1966 על ידי בוב סיגרן מארצות הברית ששיפר את השיא של הנסן ב-4 ס"מ (5.32 מטר) בתחרות שנערכה בפרזנו, קליפורניה.
אלוף אולימפי.